tomron87/hebrew-wikipedia-sentences-corpus huggingface dataset:
לאחר הזכייה באליפות העולם בשנת 2010, בפגישה עם שר החינוך, גדעון סער, יזם כהן-אידוב תוכנית דיבייט ארצית לבתי ספר, במטרה לחשוף את התחום בפני מערכת החינוך הישראלית ולהטמיע בבתי הספר את מיומנויות החשיבה והרטוריקה, כמו גם את ערכי תרבות הדיון, ההבנה ההדדית והסובלנות שמקדם הדיבייט.
ביוזמה משותפת עם אנשי המשרד, ובראשם מפמ"רית מדעי החברה דנה פרידמן ובשיתוף המרכז להעצמת האזרח בישראל, נולדה תוכנית "שיח ושיג" – תוכנית הדיבייט של משרד החינוך.
בשנת תשע"ד משתתפים בתוכנית למעלה מ-150 בתי ספר.
יוני כהן-אידוב משמש בהתנדבות כמנהלה המקצועי של התוכנית.
אלוף העולם בדיבייט לאוניברסיטאות (ESL) לשנת 2010
סגן אלוף אירופה בדיבייט לאוניברסיטאות (Main Break) לשנת 2009
הדובר המצטיין באליפות אירופה בדיבייט לאוניברסיטאות (ESL) לשנת 2009
הדובר המצטיין באליפות ישראל בדיבייט לאוניברסיטאות בשנים 2008 ו-2009
זוכה תחרות ה"מאסטרס" (יחד עם שותפו סלע נבו) באליפות העולם לשנת 2019
אלופי העולם והדוברים המצטיינים בתחרות (ESL) – אוניברסיטת ת"א, אליפות העולם בדיבייט לאוניברסיטאות 2012
אלופי אירופה והדוברים המצטיינים בתחרות (ESL) – אוניברסיטת ת"א, 2011
אלופי העולם והדוברים המצטיינים בתחרות (ESL) - אוניברסיטת ת"א, 2012
אלופי ישראל – אוניברסיטת ת"א, 2012
אלופי אירופה - אוניברסיטת ת"א, 2015
אלופי אירופה (Open Break) ואלופי העולם (ESL) - 2017
אלופי ארצות הברית - נבחרת סין - 2025
בשירותו הצבאי שירת כהן-אידוב ככתב עיתון "במחנה", ולאחר מכן המשיך לקריירה בתחום התקשורת עם כתבות וטורים סאטיריים ב"ידיעות אחרונות", במוספים "24 שעות", "7 ימים".
כהן-אידוב ערך יחד עם טוליק פיפלקס ודן בורנשטיין את מדור הסאטירה של העיתון, "מבקרי המדינה", במסגרת "המוסף לשבת, הרבה לכתוב כתבות צבע ב-"24 שעות", וביצע שני עבור העיתון תחקירי עומק על כתות בלתי-חוקיות.
משנת 2013-2017 חי כהן-אידוב בארצות הברית, ועסק בהתנדבות בסיוע להסברה הישראלית ולמאבק בתנועת החרם על ישראל.
מרצה ויועץ לענייני העברת מסרים
מאז 2010 מייעץ כהן-אידוב לחברות וארגונים, מוסדות, ואינדיבידואלים\ות לפרזנטציה, נאום, העברת מסרים ותקשורת בינאישית.
במהלך השנים עבד כהן-אידוב בישראל, בארצות הברית ובסין, וסייע לחברות ענק כגון Intel, SAP, PwC, General Motors, PayPal, ועוד.
בשנת 2010, לאחר זכייתו באליפות העולם, הקים כהן-אידוב יחד עם אחיו אלון, אלוף הארץ בדיבייט, את מרכז כהן-אידוב לדיבייט ורטוריקה.
המרכז מוביל את תוכנית הדיבייט של משרד החינוך בבתי ספר ברחבי הארץ וכמו כן מציע סדנאות והרצאות לארגונים וחברות בנושא העברת מסרים, עמידה מול קהל, כושר שכנוע, התמודדות עם התנגדויות ועוד.
יונתן (יוני) שֶטבּוּן (נולד בי"ד באדר ה'תשל"ט, 13 במרץ 1979) הוא איש ציבור ועסקים ישראלי.
כיהן כסגן יו"ר הכנסת, חבר ועדת החוץ והביטחון וחבר הכנסת בכנסת ה-19. מנכ"ל חברת KANAF העוסקת בפיתוח עסקי בין-לאומי לטכנולוגיות ישראליות.
יועץ בתחום מדיניות חוץ וביטחון.
שטבון הוא אלוף-משנה (במילואים) ומעוטר צל"ש הרמטכ"ל על פעולתו בקרב בינת ג'בייל במלחמת לבנון השנייה.
שטבון הוא בן בכור למשפחה שעלתה מצרפת שבועות ספורים לפני לידתו.
אביו הוא ד"ר ישראל שטבון, קרדיולוג בכיר בבית החולים מאיר בכפר סבא.
הוריו קראו לו על שמו של סא"ל יוני נתניהו.
שטבון מתגורר עם משפחתו בנתניה.
אחיו, יאיר שטבון, הוא ראש עיריית אריאל.
לפני שירותו הצבאי למד שנה אחת בישיבת עתניאל, ולאחר שירותו למד בישיבת הר המור מספר שנים אצל הרב יהושע צוקרמן, במסגרת לבוגרי צבא.
הוא בעל תואר ראשון בהצטיינות בתחום ממשל דיפלומטיה ואסטרטגיה מהמרכז הבינתחומי הרצליה, ובוגר תואר שני במנהל עסקים מהאוניברסיטה העברית בירושלים בתוכנית המנהלים.
שטבון שירת כלוחם ביחידת אגוז בחטיבת גולני.
עבר קורס קציני חי"ר, ובסיומו שב ליחידה כמפקד צוות, והוביל אותו במהלך מבצע חומת מגן.
במהלך המבצע הוטל על יחידתו להשתלט על מתחם המוקטעה (משרדו של ערפאת) ברמאללה.
בהמשך שימש כסגן מפקד בפלוגה המסייעת בגדוד 13 בגולני, ולאחר מכן כמפקד פלוגה בגדוד חרוב של חטיבה מרחבית שומרון, והוביל אותה בלחימה אל מול הטרור הפלסטיני ביהודה ושומרון.
במהלך מלחמת לבנון השנייה היה קצין אג"ם של גדוד 51 ולחם בקרב בבינת' ג'בייל, שבו נהרגו שמונה לוחמים, בהם חברו ומפקדו רועי קליין.
על תפקודו כמפקד בקרב הוענק לו צל"ש הרמטכ"ל.
בהמשך שירותו הועלה לדרגת סגן-אלוף.
שימש כמג"ד חי"ר במילואים, וכיום בתפקיד תכנון ומטה בכיר בקריה.
ביוני 2025 הועלה לדרגת אלוף-משנה במילואים.
בשנת 2010 ייסד עם חבריו את תנועת "רעננים" ועמד בראשה.
התנועה עסקה בקידום ערכים ציוניים בישראל ובתפוצות.
לקראת הבחירות לכנסת התשע עשרה, התמודד בבחירות המקדימות של מפלגת הבית היהודי בראשותו של נפתלי בנט.
הרשימה זכתה ב-12 מנדטים ושטבון נכנס לכנסת.
בכנסת התשע עשרה שימש כסגן יו"ר הכנסת וכחבר בוועדת החינוך ובוועדת החוץ והביטחון.
ב-14 בדצמבר 2014, לקראת הבחירות לכנסת ה-20, פרש ממפלגת הבית היהודי והצטרף למפלגת יחד - העם איתנו בראשות אלי ישי.
המפלגה זכתה בכמעט 3% מקולות המצביעים, ולא עברה את אחוז החסימה.
במסגרת תפקידיו בכנסת היה חבר המשלחת לארגון נאט"ו וחבר האגודה הפרלמנטרית לקשרי ישראל-צרפת.
הוא ייסד את פורום השכונות ועמד בראשו.
הפורום בא לקדם מנהיגות שכונתית תוך ממשק עם משרדי הממשלה והגורמים הפוליטיים.
בעקבות העלייה המוגברת של עולים מצרפת, הוביל שטבון את הקמתה של השדולה למען קליטת העולים מצרפת ועמד בראשה.
ב-12 במרץ 2014 היה שטבון חבר הכנסת היחיד שהצביע נגד תיקון לחוק הגיוס שעבר בקריאה שלישית (האופוזיציה החרימה את ההצבעה).
החוק ביקש להסדיר את גיוס בני הישיבות לצה"ל אך בשילוב סנקציות פליליות.
שטבון טען כי חקיקה בכפייה תוביל לאפקט הפוך ולקרע בעם.
חוק הגנת הצרכן (תיקון - מימוש תווי קנייה) - שקבע כי הסכומים הנקובים על התווים יכובדו במלואם בכל הרשתות
תיקון לחוק המועצה להשכלה גבוהה, ולפיו סטודנטים שלא שירתו בצבא ללא פטור רשמי לא יהיו זכאים לשום הטבה הניתנת לסטודנטים מקופת המדינה.
ביוני 2016 יצא לאור ספרו "תחת אש – רשימותיו של מפקד משדה הקרב", בהוצאת ידיעות ספרים.
הספר עוסק בחוויות, בלבטים, בקבלת החלטות במצבי קיצון מתוך נקודת מבט של מפקד, מנהיג, אדם ואב למשפחה.
התמודד בבחירות על ראשות עיריית נתניה בבחירות לרשויות המקומיות שנערכו באוקטובר 2018, וזכה ב כ-30% מקולות הבוחרים בעיר.
שימש יו"ר האופוזיציה וחבר מועצת העיר, עד פרישתו באוקטובר 2020.
החל משנת 2023 משתתף כפאנליסט בתוכנית הפטריוטים המשודרת בעכשיו 14.
במאי 2025 בוועידה השנתית של קבוצת הג'רוזלם פוסט בניו יורק בהשתתפות אנשי ממשל וביטחון מארצות הברית ומישראל אמר: "ישראל אינה עוד רק מעצמה צבאית, אנו מעצמה אזורית.
השותפות של ארצות הברית עם ישראל אינה 'נדבנות' אלא אסטרטגית".
כמנכ"ל ויזם זכה בפרס בינלאומי בכנס בדובאי על שיתוף פעולה גלובלי בין חברות ומדינות.
במסגרת פעילותו באירופה הוא מרצה בכנסים בנושא חוץ וביטחון.
יוני זיכהולץ (נולד ב-14 בדצמבר 1976) הוא במאי, תסריטאי, מחזאי, שחקן, מפיק ופזמונאי ישראלי.
סבו מצד אביו, ישראל זיכהולץ, מבוני חיפה, היה קבלן ומייסד חברת בלייכר-זיכהולץ.
יוני זיכהולץ נולד וגדל בשכונת נווה שאנן בחיפה.
למד בתיכון עירוני ג' בעיר.
ייסד את להקת הרוק "לבן חודר", היה הסולן וכותב הטקסטים שלה.
בגיל 18, לאחר גיוסו לצה"ל, עבר להתגורר בתל אביב, בה הוא מתגורר מאז, בה גם העביר את שירותו הצבאי ולה הוא מקדיש את יצירותיו הקולנועיות.
ב-1998, לאחר שחרורו מהצבא, החל ללמוד משחק בבית הספר הגבוה לדרמה "בית צבי".
בתקופת לימודיו זכה במלגה ע"ש דייוויד מרסר על תפקידו הראשי במחזה "פרברים", פרי עטו של אריק בוגוסיאן, קיבל מלגה נוספת על תפקידו במחזה "טעם הדבש" מאת שירה דלייני, זכה במלגת משרד המדע, התרבות והספורט ובמלגה ע"ש ביל דאבנפורט עבור השקעתו בלימודים.
לאחר סיום לימודיו החל לשחק בתיאטרון המעבדה בהצגה "מחזה חלום" של אוגוסט סטרינברג ובמספר הצגות בתיאטרון קרוב, כולן בבימויו של ניקו ניתאי: "גן עדן טרום חובה" פרי עטו של ניקו ניתאי, "מדוע התאבד בנרג'י?" מאת נאזים חכמת ו"שד היער", מאת אנטון צ'כוב, בתפקיד הראשי.
שיחק בתפקיד הראשי בהצגה "פוקר", מאת פטריק מארבר, בבימויו של יואב מיכאלי, שעלתה בתיאטרון אנסמבל הרצליה.
ב"פוקר" גילם את דמותו של מהמר כפייתי, שחייב כסף רב לעולם התחתון ומסתבך.
לצידו שיחקו אושיק לוי, שלומי קוריאט, גדליה בסר וסמי הורי.
בשנת 2004 זיכהולץ כתב וביים במשותף עם ינאי גוז את סרט הקולנוע "אלנבי רומאנס" שנחל הצלחה ונמכר לערוצים "הוט" ו"יס", באותה שנה שיחק בסרט הקולנוע "תגובה מאוחרת" בבימויו של שמוליק קלדרון, המבוסס על סיפור חייו של קלדרון.
משנת 2006 משחק בתפקיד ראשי וקבוע בסדרה "החברים של נאור" בערוץ 10 בבימויו של נאור ציון, בתפקיד עומרי.
עומרי הוא המניאק של החבורה, שעובד על כולם, אבל אוהבים אותו כי הוא בעל קסם אישי.
שיחק בתפקיד אורח בסדרה "לא הבטחתי לך".
הצטלם לתפקיד אורח בסדרה "שטיסל", ששודרה ב-yes stars ישראלי.
זיכהולץ שימש כמנהל האמנותי וכותב רוב הטקסטים וחלק מהלחנים באלבומו החדש של הזמר אדם – "רגעים קטנים", אלבום שיצא לאור בהוצאת "play records" ובהפקתו המוזיקלית של איתי פרלמן-נסיך בחודש פברואר 2010. האלבום הופק בידי שלמה צח ומירי בן-חיים.
השיר "אין יותר שדים" מתוך האלבום הושמע הרבה ברשתות ב' וג' והתחבר לגלעד שליט וחזרתו הבייתה.
בסוף שנת 2010 סיים לכתוב את ספר שיריו הראשון "כל כאבי הפנטום" שיצא בהוצאה העצמית "סיפורי רוטשילד".
הספר מתאר רגעים מחייו של זיכהולץ ורגעים שחווה דרך אנשים אחרים.
עוסק גם באהבה אפלה ובכמיהה אליה.
זיכהולץ פיתח במשותף עם שי להב את הטקסט לאופרת הרוק "שרוליק".
מלחין שירי המחזמר הוא יוני רכטר, והבמאי הוא משה קפטן.
המחזמר עלה בשנת 2012 בשיתוף תיאטרון הקאמרי והסטודיו למשחק של יורם לוינשטיין, המחזמר עלה מחדש בשיתוף תיאטרון הרצליה בסוף 2013.
כמו כן כתבו זיכהולץ ולהב את מחזה הילדים "ארץ הגרביים האבודים" עבור תיאטרון הקיבוץ, המחזה עלה באפריל 2012 בפסטיבל חיפה להצגות ילדים, ומציג ברחבי הארץ מאז.
יחד עם להב כתב את המחזה "מערת החכמולוגים" עבור תיאטרון תאיר והלל הפקות, ההצגה בבימויו של קלוד דדיה וניהולו המוזיקלי של דוד קריבושי עלתה בחנוכה 2012 ומאז משחקת ברחבי הארץ.
במאי 2012 מונה למנהלו האמנותי של בית הספר למשחק "סטודיו במה" בחדרה ושימש בתפקיד במשך שלוש שנים.
כמו כן הוא משמש כמורה ומרצה למשחק וקולנוע במספר מוסדות ברחבי הארץ.
לקטור קבוע בקרן הקולנוע הישראלי, מרצה בבית הספר למשחק בית צבי בו למד ובוחן קבוע בוועדת הקבלה של בית הספר וכמו כן הוא מרצה בבית ספר למשחק "גודמן" ובחוג לתקשורת באוניברסיטת רייכמן.
באוקטובר 2012 מונה להיות במאי הבית והיועץ האמנותי של הרכב האלקטרו פופ KOKORO, של היוצרת והמוזיקאית לי טריפון, שיצא להופעות מוזמנות בארצות הברית ובאירופה.
השתתף בפרסומות רבות, ביניהן של אל על, פלאפון, בזק וטמבור.
זיכהולץ פיתח עם שי להב את הגרסה הקולנועית של המחזה שלהם "ע' 17" והשניים אף פיתחו סדרה בנושא בשם "גרעינים" עבור חברת הכבלים Yes.
אחד מיוצרי הסדרה "קינגים" - לסדרה שתי עונות, לאחר עונה אינטרנטית מוצלחת עונתה השנייה בגרסתה המלאה הופקה על ידי קשת 12 ועלתה לאוויר ב-2017 זיכהולץ שיחק שם את "בנסון".
ב-2019 כתב במשותף עם יהונתן בר אילן את הסרט "אול אין", בו גם שיחק את אחד התפקידים הראשיים.
הסרט הוא סרט המשך לסדרה "קינגים" אותה יצרו.
יחד עם ערן בן יעקב יצר את הסדרה "זה מה יש" עבור קשת 12 שנמכרה להפקה גרמנית שם הועלתה בשם How To Dad.
בארץ הסדרה הופקה על ידיי יואב גרוס.
זיכהולץ היה שותף ליצירת הפיילוט לסדרה "פשע לא מאורגן" יחד עם היוצר הראשי שלה רן לוי, וביים את הפיילוט לסדרה והיה שותף למכירתה לקשת 12. פיילוט הסדרה ומכירתה בוצעה על ידי חברת ההפקות "סברס".
ב-2022 כתב במשותף עם יובל סגל וביים את הסרט "סנולנד" בתמיכת קרן רבינוביץ', Yes קולנוע ישראלי ורשת, בהפקתם של מיקי רבינוביץ' ומשה אדרי.
הסרט זכה בפרסים בפסטיבלים בינלאומיים.
כתב במשותף עם נועם שמואל את המחזה "אמא שמש ומולדת" עבור תיאטרון באר שבע שעלה באוקטובר 2023.
מפתח וכותב בימים אלה את הסדרה "רוחות הים" על סיפור מבצע המרמרה שתצולם ב-2025 זיכהולץ הוא אחד מיוצריי הסדרה, התסריטאי הראשי ואף יביים אותה.
את הסדרה מפיק מיקי רבינוביץ'.
כותב במשותף עם ענת לב-אדלר את העיבוד לבמה לספרה המצליח "כותבת ומוחקת אהבה" בהוצאת ידיעות ספרים.
המחזה מיועד לעלות לבמות ב-2025. הוא חלק מקבוצת יזמים המקימים את מוזיאון המוזיקה הישראלי הראשון בישראל וערוץ טלוויזיה חדש שיעסוק 24/7 בעיר תל אביב.
שרוליק - אופרת רוק פרי עטם של יוני זיכהולץ ושי להב, שאת הלחן לה כתב יוני רכטר (ובכלל זה תריסר שירים) והיא בבימויו של משה קפטן.
שרוליק הוא ישראלי שנולד לאבא קטוע רגליים וקטוע לב, ניצול מלחמת לבנון הראשונה.
המחזמר עובר בתחנות שונות בחייו - הולדתו, נידויו החברתי, הרצון לאהוב את מי שאינה רוצה אותו, דרך החרם החברתי, מסעו להודו, עבודתו בהייטק ועד לשירותו במלחמת לבנון השנייה, 24 שנים לפניו.
הטריק המחזאי הקבוע הוא שבסוף כל מערכה שרול פוגש את השטן, שנותן לו משהו שאין לו וששרול זקוק לו ולוקח ממנו משהו אחר בתמורה.
מרב יודילוביץ' כתבה על "שרוליק" ב־ynet:
14 הצגות ראשונות עלו באוקטובר בקופרודוקציה של תיאטרון הקאמרי ושל סל"ה - הסטודיו לאמנויות התיאטרון מיסודו של יורם לוינשטיין, החל מיוני 2013 יעלה המחזמר בתיאטרון אנסמבל הרצליה.
ארץ הגרביים האבודים - מחזה הילדים שכתב זיכהולץ עם שי להב עבור תיאטרון הקיבוץ.
מספר על אורי, ילד שלא מסתדר עם אף אחד ובטוח שכל העולם שונא אותו – ההורים, הילדה שהוא מאוהב בה והולכת עם ילד אחר מהכיתה וגם הגרב סופרמן שלו אבדה.
סבא שלו יענקל'ה מספר לו על ארץ רחוקה שאליה מגיעות כל הגרביים שנעלמו במכונת הכביסה ואם הוא יגיד את מילות הקסם הוא ימצא את הגרביים האבודים.
אורי הולך בלילה למכונת הכביסה, אומר את מילות הקסם, נשאב למכונת הכביסה ומגיע לארץ הגרביים האבודים.
הוא מוצא את הגרביים האבודים שלו ושל אחרים ומבין שכולם אוהבים אותו.
המחזה בבימויים של רענן פררה ומשה בן שושן עלה באפריל 2012 בפסטיבל חיפה להצגות ילדים, ומציג ברחבי הארץ מאז.
במחזה משחקים אלברט כהן, נוגה רוט גור, אברי ארבל, יאיר מוסל, אור משיח, נגה מילשטיין.
יוני זיכהולץ, המשוגעת והאיש (רומן), הוצאת "סיפורי רוטשילד" (הוצאת המחבר).
שי להב ויוני זיכהולץ, ע' 17 - על פי ספרו של שי להב "לך לעזה", מפעל הוצאה לאור של מחזאות מקור, ביוזמתו ובתמיכתו של המכון למחזאות ישראלית ע"ש חנוך לוין.
יוני זיכהולץ, כל כאבי הפנטום, הוצאת "סיפורי רוטשילד" 2010. הוצאה מחודשת מתוכננת לדצמבר 2013
שנה סרט תסריטאי במאי מפיקים מידע נוסף 2022 סנולנד (85 דקות) יובל סגל ויוני זיכהולץ יוני זיכהולץ מיקי רבינוביץ ומשה אדרי זכה בפרס הסרט הטוב ביותר בפסטיבל נוטינגהאם ופרס השחקן הראשי לשלומי קוריאט.
זכה בפרס הסילבר בפסטיבל הסרטים של יוסטון, וזכה בפרס הסרט הזר בפסטיבל הסרטים של וירג'יניה.
2019 אול אין (88 דקות) יהונתן בר-אילן, יוני זיכהולץ, מוטי אדיב יהונתן בר-אילן משה אדרי, לאון אדרי, מיקי רבינוביץ', אביטל יוספי 2012 יותר איטי מלב (90 דקות) יוני זיכהולץ וינאי גוז יוני זיכהולץ אביתר דותן, רמי דמרי, ישי מור, יעל הדסי-בכר (בהפקת חברת פרקסיס) ואגם רודברג.
שנה סרט תפקיד במאי תסריטאי מפיק 2019 אול אין בנסון יהונתן בר-אילן 2007 אח של סיזיפוס (סרט סטודנטים בן 43 דקות) ג'ונו דורי ריבקין דורי ריבקין 2004 תגובה מאוחרת (סרט קולנוע בן 95 דקות) דידי שמוליק קלדרון שמוליק קלדרון שמוליק קלדרון
שנה מחזה תיאטרון מחזאי במאי תפקיד 2007 פוקר תיאטרון אנסמבל הרצליה פטריק מארבר יואב מיכאלי ג'ון 2006 שמונה בעקבות אחד תיאטרון הקיבוץ דפנה אנגל רפי ניב יהודה 2005 שד היער תיאטרון קרוב אנטון צ'כוב ניקו ניתאי פדיה 2005 סטיות מיניות בשיקגו דייוויד מאמט אלחנן שפירא 2004 מדוע התאבד בנרג'י?
תיאטרון קרוב נאזים חכמת ניקו ניתאי סומדווה 2003 האי ברחוב הציפורים התיאטרון הקלאסי וחני הפקות אורי אורלב שולי כהן אלכס 2003 מחזה חלום תיאטרון המעבדה אוגוסט סטרינברג יעל קרמסקי 3 ביוני 2001 גן עדן טרום חובה תיאטרון קרוב ניקו ניתאי ניקו ניתאי בוקי
יהונתן (יוני) פרס (נולד בשנת 1952) הוא וטרינר ישראלי, מייסד בית החולים הווטרינרי בכפר הירוק, ובעבר מנהל בית החולים הווטרינרי האוניברסיטאי בבית דגן.
יהונתן פרס הוא האמצעי מבין שלושת ילדיהם של סוניה ושמעון פרס, אח לצביה ולדן ולחמי פרס.
ב-20 ביוני 1971, במהלך קורס מ"כים, נפלט מנשקו האישי צרור ממנו נהרג , חייל ביחידה.
פרס נשפט וריצה שלושה חודשי מאסר.
בשנת 1989 סיים פרס את לימודיו בבית הספר לרפואה וטרינרית של האוניברסיטה העברית.
את שנת ההשתלמות עשה ברפואה וכירורגיה של חיות מחמד באוניברסיטת פנסילבניה בארצות הברית.
היה שותף להקמת מרכז לכלבי נחייה בישראל שהוקם בשנת 1991.
לאחר ששב לישראל, היה רופא ומרצה בבית החולים הווטרינרי האוניברסיטאי בבית דגן.
בשנת 1994 הקים את מחלקת חירום וטיפול נמרץ של בית חולים זה וניהל אותה במשך שלוש שנים.
הוא הוסמך כווטרינר מומחה ברפואה קלינית של חיות מחמד, וכווטרינר מומחה בחירום וטיפול נמרץ וטרינרי, הראשון בעל תואר זה בישראל.
בין השנים 1997–1999 כיהן כמנהל בית החולים הווטרינרי בבית דגן.
לאחר שפרש מניהול בית החולים הווטרינרי התמקד בטיפול וטרינרי בכלבי נחייה לעיוורים.
בשנת 2004 ייסד את בית החולים הווטרינרי בכפר הירוק, והוא עומד בראשו.
פרסם מאמרים רבים בספרות המקצועית.
לפני כן היה נשוי לעיתונאית האוכל והבישול פיליס גלזר.
יוני (יהונתן חיים) נָמֵרִי (1 במרץ 1951 – 26 באוקטובר 2025) היה זמר, מוזיקאי ומלחין ישראלי.
נולד בשם יהונתן חיים נמרי בקיבוץ אשדות יעקב, במשפחה בת ארבעה ילדים, בנם של דוד נמרי, ממייסדי קיבוץ אשדות יעקב וסגן מפקד הפלמ"ח, ודבורה, ד"ר לבלשנות אנגלית.
כשהיה נמרי בן 14, נפטר אביו.
למד בתיכון המקצועי בסמ"ת בחיפה.
שירת כזמר בצוות הווי פיקוד הדרכה.
בשנת 1972 השתתף בתוכנית "שמח בלב" של צוות ההווי, וביצע כסולן את השיר "כל מה שרציתי", שהפך ללהיט.
עם שחרורו מצה"ל הקליט את השיר "שושנת פלאים" של שאול טשרניחובסקי בלחנו של צביקה פיק, שנועד לערב שירי משוררים של גלי צה"ל אך לא התקבל.
שיר נוסף שלו באותה תקופה היה "החבר הכי טוב בעולם שלי" של מירית שם אור וצביקה פיק.
שני השירים זכו להצלחה במצעדי הפזמונים.
ב-1974 הקליט לתוכנית טלוויזיה משירי חיים נחמן ביאליק את "הכניסיני תחת כנפך" (בלחנה של נורית הירש).
באמצע שנות ה-70 היגר מישראל ופתח בקריירה מוזיקלית בעיקר בצרפת וכן בגרמניה.
בסוף שנת 1980 הוציא את האלבום "אחד מול אחד", בו בלט שיר הנושא אותו הלחין (מילים: תרצה גרנות, עיבוד: ננסי ברנדס).
האלבום, בו ניגנו ננסי ברנדס בקלידים, גרי אקשטיין בגיטרה חשמלית, מאיר ישראל בתופים, ופטר ורטהיימר בכלי נשיפה, לא זכה להצלחה.
בספטמבר 1985 יצא לאקרנים סרטו של יהודה ברקן "קומפוט נעליים", בו נמרי שיחק
ושר את שירו "שושנת פלאים".
בשנת 1989 הוציא נמרי את אלבומו השני "שקט מעולם אחר", שבו הוא הלחין בעצמו את מרבית השירים.
בין שירי האלבום בלטו "אחזי בי", "גלים קטנים", ו"כוכבים נופלים" (בשניהם מילים: נעמי ויינגרטן), "דרך הנשר" (מילים: אהוד מנור, בו ניגן אריק קלפטון בגיטרה) וביצוע מחודש ללהיט הסולו הראשון שלו "שושנת פלאים".
דייב סטיוארט, חצי מצמד היורית'מיקס, עיבד את שירי האלבום.
בשנת 2003 הוציא סינגל ובו ביצוע מחודש של שירו "שושנת פלאים", בעיבודו של אבי סינגולדה.
בשנת 2011 הוציא את הסינגל "חוט שזור" ובו סיפור חייו.
במרץ 2014 חידש את השיר "התחלה חדשה", שהלחין למילים של יונתן שם-אור, ועיבוד של חיים רומנו.
אחיו הבכור היה הצייר שאול נמרי.
אשתו הראשונה הייתה הזמרת רותי נבון, ששירתה עימו בצוות הווי פיקוד ההדרכה, והשניים התגרשו לאחר שלוש שנים.
בשנת 1981 איבד את אשתו השנייה ובנו בתאונה, והוא עצמו נפצע בה קשה בראשו וסבל משיתוק זמני.
בתחילת שנות ה-90 נישא בשלישית לאסנת גולדברג, ולהם בן ובת.
מאז שנות ה-90 הוא עסק ברפואה אלטרנטיבית והתמחה בשיקום חוט השדרה.
נמרי נפטר ב-26 באוקטובר 2025 בגיל 74, והובא למנוחות בבית העלמין המשותף לקיבוצים אשדות יעקב איחוד ואשדות יעקב מאוחד.
שושנת פלאים, החבר הכי טוב בעולם שלי – תקליטון (1973)
יוּנִיבֵּט היא חברה המפעילה אתרי הימורים אינטרנטיים.
החברה מציעה למשתמשיה משחקי פוקר, קזינו, בינגו, הימורי ספורט, מכונות מזל, כרטיסי גירוד ועוד.
חברת האם של יוניבט, "קבוצת יוניבט" (.Unibet Group plc) היא חברה ציבורית הנסחרת בבורסת סטוקהולם שבשוודיה.
יוניבט נוסדה בשנת 1997. בשנת 1998 קיבלה רישיון בבריטניה לעסוק בהימורים, והשיקה שירות הימורים דרך הטלפון.
בשנת 1999 השיקה גם אתר האינטרנט, בשפות אנגלית ושוודית.
בשנת 2001 השיקה החברה אתר אינטרנט חדש, ב-12 שפות שונות.
בשנת 2004 נרשמה החברה למסחר בבורסת סטוקהולם.
בשנת 2005 רכשה את חברת "MrBookmaker.com", גם היא חברה שעסקה באותו התחום והייתה פעילה בעיקר בבלגיה ובצרפת, תמורת 75.9 מיליון ליש"ט.
בשנת 2007 רכשה את חברת "Maria Holdings" בעלת אתר "Vera&John", גם היא חברה מאותו התחום שהייתה פעילה בעיקר במדינות הנורדיות, תמורת 54 מיליון ליש"ט..
בשנת 2008 השיקה לראשונה אפליקציה סלולרית לאנדרואיד דרכה ניתן לשחק ולהמר, ובשנת 2009 השיקה אפליקציה גם עבור מכשירי iOS.
בשנת 2011 חתמה החברה לראשונה על הסכם בו היא מספקת תשתית טכנית לספק משחקי הימורים אחר, במקום לספק שירות ישירות ללקוח הסופי (הסכם "B2B" - Business to Business).
בשנת 2012 רכשה את חברת "Betchoice" תמורת 13.6 מיליון ליש"ט, ובכך נכנסה לראשונה לשוק האוסטרלי.
בשנת 2014 נפרדה יוניבט מחברת הבת "Kambi", שהייתה אחראית על פעילות ה-B2B של החברה, במהלך של ספין-אוף בו חולקו מניותיה לבעלי המניות של קבוצת יוניבט.
לאחר מהלך זה Kambi נהייתה בעצמה לחברה ציבורית הנסחרת בבורסת סטוקהולם.
בשנת 2015 רכשה את חברת "iGame" תמורת 59 מיליון אירו, ואת חברת "Stan James Group" תמורת 19 מיליון ליש"ט.
יוני ויצמן (נולד ב-23 ביוני 1979) הוא סופר ומנהל ישראלי, עיתונאי בעברו.
יוני ויצמן נולד וגדל בירושלים, הוריו אנשי חינוך, שני מבין ארבעה אחים ואחיות.
למד בתיכון בויאר, ירושלים; בצה"ל החל את שירותו בקורס טיס ולאחר מכן המשיך כקצין קרבי ביחידת מורן.
הוא בעל תואר ראשון מטעם המחלקה לכלכלה - האוניברסיטה העברית בירושלים ותואר שני מהמחלקה למנהל עסקים – אוניברסיטת בן-גוריון בנגב.
בשנים 2003–2008 עבד במעריב בשורת תפקידים, האחרון שבהם היה כתב כלכלי, כתב שוק ההון ועורך צרכנות פיננסית.
ב-2008, בהיותו בן עשרים ושמונה, התמנה ויצמן למנכ"ל 'חוף הכרמל', אחת מחברות הבת של דלק נדל"ן, בבעלותו של יצחק תשובה.
החברה הקימה את מגדלי חוף הכרמל, שהיה פרויקט אשר עורר ביקורת והיה בין הגורמים לעתירה התקדימית של עמותת אדם טבע ודין לבג"ץ.
בעקבותיה הואצה חקיקת חוק החופים שהגדיר כי חוף הים נועד לשרת את הכלל.
החברה שהוערכה בשנת 2008 בשווי של כ-400 מיליון שקל כללה קרקעות, שטחי מסחר, בנייני מגורים ומלון באזור חיפה.
בשנים 2014–2016 ניהל חברת הזנק ישראלית-אמריקאית בשם "הבלוק" והתגורר בסן פרנסיסקו.
ב-2017 הצטרף ויצמן למשרד האוצר ועבד כיועץ לאורי יוגב, מנהל רשות החברות הממשלתיות.
בראשית 2018 התמנה לסמנכ"ל ומנהל אגף יזמות ובנייה בהתאחדות בוני הארץ (לשעבר איגוד הקבלנים).
ויצמן ניגן במספר הרכבים, הידוע שבהם הוא להקת 'משמרת שנייה', בה שימש כבסיסט הלהקה.
'משמרת שנייה' הוציאה ארבעה סינגלים שהושמעו ברדיו, המצליחים שבהם הם "שיווי משקל" ו"ניצוצות חלשים" (אותו ויצמן כתב והלחין).
הוציא לאור שני ספרי סיפורת בהוצאת מטר בעריכת הסופרת אילנה ברנשטיין.
כל הימים נולדו שווים, הוצאת מטר, 2016
מגולל את קורותיהם של שלושה חברים הנמצאים בשנות השלושים לחייהם, שתקופת השירות הצבאי חיברה ביניהם.
כל פרק מתואר מנקודת מבטה של כל אחת מהדמויות ומציג את המציאות הישראלית המורכבת דרך עיניה.
בתחילת הספר מחליטים הגיבורים לצאת במהלך קיצוני בו ימוטטו את שלושת בנייני הבנקים הגדולים בישראל השוכנים בשדרות רוטשילד בתל אביב, ומקווים שפעולתם תסחוף אחריהם את ההמונים למחאה חברתית.
הספר לווה בקמפיין "אומרים די לדור ה-Y" ברשתות החברתיות שהגיע ללמעלה מחצי מיליון צפיות בפייסבוק וקיבל גם ביטוי בתחנות הטלוויזיה והרדיו.
דוהרים במקום, הוצאת מטר, 2018
סיפור אהבה המתרחש על רקע נופיה של ווייטנאם אותה חוצים גיבורי הספר במסע משותף על אופנוע.
ליה, זמרת בוגרת "דה וויס" שאינה מצליחה לפרוץ לקדמת הבמה, מתוסכלת מחייה בארץ ומחליטה לטוס לווייטנאם, שם היא פוגשת את תומר, טייס במילואים ואיש הייטק בהווה, המאוכזב גם כן מאורח החיים בישראל.
השניים יוצאים למסע של חיפוש עצמי, והתמודדות עם העבר.
יוני להב (נולד ב-11 בפברואר 1958) הוא שחקן, מחזאי, תסריטאי וסאטיריקן ישראלי.
בנו של אפרים להב, העורך הראשי של מחלקת החדשות בקול ישראל במשך שנים רבות.
גדל בשכונת רחביה ולמד בגימנסיה רחביה.
בוגר תואר ראשון בפילוסופיה וספרות באוניברסיטת תל אביב.
להב הוא מרצה לתסריטאות במכללה אקדמית ספיר.
1999 - "מנדל וגורנשטיין חקירות בע"מ", קומדיית מצבים בערוץ 1 (בתפקיד שוכר סירות)
2000-2001 "המחשוף" - סדרת טלוויזיה סאטירית בערוץ 2
2003 - "גור ואוח", קומדיית מצבים בג'טיקס (בתפקיד מליחי)
2004 - "הבשורה על פי אלוהים", בתפקיד יהודה איש קריות
2004 - "במדינת היהודים" (בתפקיד עצמו)
2010 - "בובי ואני" (בתפקיד פסיכיאטר)
2011 - "גבוה וגרינבאום" (בתפקיד יונה דבקין)
1994 - "צאבלה", תוכנית מערכונים סאטירית ב-טלוויזיה החינוכית
1994 - "תלויים באוויר", סדרת טלוויזיה בטלוויזיה החינוכית
1996 - "שובו של השריף", תוכנית טלוויזיה בטלוויזיה החינוכית
1997 - "אגדו", תוכנית טלוויזיה בערוץ הראשון.
1999 - "מנדל וגורנשטיין חקירות בע"מ"
2000 - "סטגדם", תוכנית טלוויזיה לילדים בערוץ 2
2003-2004 - "נקניקייה" - תוכנית מערכונים בניקלודיאון
2005 - "מלון ארבע העונות" - ל"פסטיבל תיאטרון קצר"
2007 - "שדות החיטה הנצחיים", מחזה שהציג בבית ליסין וצוותא
2013 - "המסע לכוכב המינימיקים", סרט אנימציה לילדים
2013 - "מלך הילדים" - מחזמר על לוין קיפניס, מכללת סמינר הקיבוצים
"הג'ילג'ול', עיבוד סאטירי לנובלה הגלגול מאת פרנץ קפקא - ל"פסטיבל תיאטרון קצר"
"אגרוף הזעם" - סדרת דיבוב מהונג קונג, ששודרה ב־Yes.
1993 - "נייס גיא" - יצירה וכתיבת המילים לשיר הפתיחה
1994 - סדרת הטלוויזיה תלויים באוויר, בערוץ הראשון - כתיבת המילים והלחנים
2015 - "דאעש עם שיר" - מופע בידור סאטירי-מוזיקלי, הבימה - בימוי וכתיבה
יוני טובים (נולד ב-8 בנובמבר 1996) הוא יוטיובר, מפיק מוזיקלי ודי ג'יי ישראלי.
ידוע בשם ערוץ היוטיוב שלו BrainDamage (בתרגום חופשי לעברית: נזק מוחי).
יוני טובים החל להעלות סרטוני קסמים יחד עם חברו, רן גילור לערוץ היוטיוב שלו ב-2014, באוקטובר 2016 פרש רן מהערוץ שלהם, שנתיים לאחר הפרישה שלו יצרו השניים שיר יחד בשם "ויבאקס".
טובים החל להתפרסם בעיקר ב-2017, באותה שנה הגיע טובים ל-100 אלף מנויים לערוץ היוטיוב שלו.
אתגרים - סרטונים בהם טובים מאתגר את עצמו או אחרים אותם משתף בסרטונים לבצע משימות.
דיבוב מצחיק - סרטונים בהם הוא מארח יוטיוברים ומדבב יחד איתם קטעים מתוך סדרות שונות בצורה הומוריסטית.
ניסויים חברתיים - סרטונים בהם הוא עושה ניסויים ומצפה לראות כיצד יגיבו האנשים.
מתיחות - סרטונים בהם הוא מותח את חבריו ואף זרים ברחוב.
טובים הוא חלק מההרכב המוזיקלי "Revox" לצד חברו, סאן אטיאס.
באפריל 2019 הוציאו יחד סינגל בשם "הכי רחוק" בשיתוף עם הזמר אלמוג קריאף.
בדצמבר 2019 הוציאו יחד עוד סינגל בשם "יש מקום לכולם".
ביולי 2022 הוציא יחד עם רעיה (נדב הנדלר) סינגל בשם "לא ברמה שלי".
+שנהבמסגרתקטגוריהמועמדותתוצאה2017פלייקוןהיוטיובר של השנהBrainDamage2019פרסי נבחרי השנה של פרוגיקליפ כוכבי הרשת של השנההכי רחוקמוביל הטרנדים של השנהBrainDamage
יוניברסל מוטורס ישראל בע"מ (ידועה גם בשם UMI) היא חברה ציבורית ישראלית, העוסקת ביבוא והפצה של כלי רכב פרטיים ומסחריים.
החברה משמשת כנציגה הבלעדית בישראל של יצרניות הרכב ג'נרל מוטורס ואיסוזו.
החברה גם מחזיקה בפעילות בתחום הליסינג והשכרת רכב תחת מותג אוויס בישראל.
החברה הוקמה בשנת 1993, כתוצאה ממיזוג בין חברת "ליאו גולדברג בע"מ" שהייתה אז בבעלות קבוצת קרדן, ו"חברת המזרח למכוניות ומסחר בע"מ" שהייתה בבעלות משפחת עיני.
שתי החברות היו המשווקת בישראל של כלי רכב תוצרת התאגיד האמריקאי "ג'נרל מוטורס", שגם החזיק בעת המיזוג 10% ממניות החברה, עד למכירתם בשנת 2013.
"חברת המזרח למכוניות ומסחר" הוקמה על ידי יחזקאל עיני בשנת 1946. יחזקאל עיני נכנס לעסקי הרכב בשנות ה-30 של המאה ה-20 עוד במולדתו עיראק, והמשיך לאחר שעלה לארץ ישראל.
במרוצת השנים נכנסו לעסק גם בניו שלמה ומוריס (משה).
החברה הייתה יבואנית של רכבי חברת ווקסהול מוטורס הבריטית, שהייתה בבעלות ג'נרל מוטורס כמו גם של מכוניות אולדסמוביל.
בשנות ה-50 שימשה מכונית ווקסהול קטנה כרכב השרד של דוד בן-גוריון, שהחליפה לפי בקשתו רכב מפואר מדגם קרייזלר.
החברה החזיקה באולמות תצוגה בתל אביב, חיפה וירושלים.
הדגמים הדומיננטיים היו: ווקסהול ויקטור ו-ווקסהול ויוה.
בהמשך החלה החברה ליבוא מכוניות של מותג הרכב "אולדסמוביל" ואוטובוסים ומשאיות, תחת המותג "בדפורד".
בשנות ה-80 החלה החברה גם לייבוא את רכבי "קבוצת רובר" הבריטית ().
ליאו גולדברג, נולד במינסק ב-1898, למד הנדסה מכנית, עבר לגרמניה, ופנה למסחר במכוניות.
בשנת 1933 עלה לארץ ישראל והקים את המוסך המודרני הראשון באזור תל אביב, בדרך פתח תקווה, סמוך לשדות המושבה שרונה.
אחר כך פתח גם סוכנות ליבוא רכבי שברולט, מותג מכוניות שבבעלות ג'נרל מוטורס.
בשנות ה-60 החל ליבוא גם את מותגי הרכב האמריקאי ביואיק ו"אופל", חברה גרמנית שהייתה בבעלות ג'נרל מוטורס, וכלי רכב של המותג הבריטי "מוריס" שיוצרו על ידי "תאגיד הרכב הבריטי" (British Motor Corporation).
בשנת 1966, חנך גולדברג, יחד עם שותפים את "חניון גרוזנברג" בשכונת נחלת בנימין בתל אביב, חניון רב קומות הראשון שנבנה בישראל וכלל מוסך ותחנת דלק.
בשנת 1969, נכנסה חברת ליאו גולדברג למשא ומתן על הקמת מפעל להרכבת רכבי "אופל" בישראל.
בשנת 1971 חנכה חברת ליאו גולדברג את המוסך המרכזי החדש שלה ברחוב המסגר 57 בתל אביב.
בתחילת שנות ה-80, החל יבואן "אופל" בעזה למכור כלי רכב בישראל במחיר יותר נמוך מחברת ליאו גולדברג, החברה עתרה למשרד התחבורה ונאסר עליו למכור בישראל.
ליאו גולדברג נפטר בדצמבר 1971 והחברה עברה לבעלות בנותיו.
בשנת 1987, הפרידו הבנות את עסקי החברה, שהבת שלומית מרגלית קיבלה את הבעלות על סוכנות הרכב, שנוהלה על ידי חתנו של גולדברג, רפי מרגלית, ועל ידי נכדו איתן מרגלית.
בסוף שנות ה-90 סבלה חברת ליאו גולדברג מירידה במכירת, לאחר שהמותג המרכזי שלה "אופל" התקשה בתחרות מול היצרנים היפניים, ועקב שינויים בשער החליפין של המארק מול השקל.
ומשפחת מרגלית ביקשה למכור את החברה.
בין המתעניינים ברכישת החברה הייתה משפחת עיני בעלת "חברת המזרח".
אך ביולי 1989, רכשה קבוצת יהלומנים שכללה את יוסף גרינפלד, אבנר שנור ואיתן רכטר את החברה, יחד עם שבח אופיר, ששימש קודם כחשב קונצרן כור תעשיות.
הם גם ביקשו לקנות את סוכנות BMW בישראל, אך הדבר לא יצאה לפועל.
בשנת 1991 הם רכשו את חברת ההחזקות קבוצת קרדן ישראל באמצעותה החזיקו בעסקי חברת ליאו גולדברג.
במקביל החל משא ומתן עם משפחת עיני על מיזוג פעילות היבוא של ג'נרל מוטורס בישראל לחברה אחת.
גם תאגיד ג'נרל מוטורס, תמך במהלך.
ביולי 1992, מיד עם שחררו מצה"ל, גייסו את מפקד חיל האוויר לשעבר אביהו בן-נון לקבוצת קרדן.
בסוף 1993 הגיעו להסכם עם משפחת עיני על הקמת החברה המשותפת "יוניברסל מוטורס ישראל".
בן-נון מונה כמנכ"ל הקבוצה וקיבל 5% ממניות החברה בעת מינויו לתפקיד (שאר בעלי המניות באותה עת היו משפחת עיני 45%, קרדן ישראל 40% וג'נרל מוטורס 10%).
החברה החלה לשווק גם את רכבי חברת איסוזו היפנית בישראל (חברה בה הייתה לג'נרל מוטורס בעלות חלקית), ואת רכבי חברת סאאב השוודית (בה החזיקה ג'נרל מוטורס 50% מהבעלות באותה עת), ובסך הכל 9 מותגי רכב: אולדסמוביל, פונטיאק, שברולט, GMC, ביואיק, אופל, סאאב ואיסוזו.
השנה הטובה בתולדות החברה הייתה 1995, שבה הסתכמו הכנסותיה ביותר מ-2 מיליארד שקל והרווח הנקי ב-60 מיליון שקל.
באותה שנה מכרה כמעט 19 אלף מכוניות, שהמוכנית הנמכרת ביותר של החברה הייתה השברולט קוואליר, ששווקה כמכונית אמריקאית במחיר שאינו גבוה משמעותית ממשפחתיות איכותיות יפניות.
בשנת 1995 נמסרו 5,289 כלי רכב (הייתה המכונית ה-5 הנמכרת ביותר בישראל בשנה זו) וב-1996 נמסרו 3,905 כלי רכב (מקום 9 בשוק הרכב בישראל).
אולם הקוואליר סבלה מבעיות איכות, וגם שינויים בשער הדולר פגעו בתחרותיות של החברה.
ב-1996 ירדו מכירות החברה והיא מסרה 13,924 כלי רכב, בשנים הבאות המשיכו מכירות החברה לרדת.
בשנת 2001 רכשה חברת ג'נרל מוטורס את חברת דייהו מוטורס שפשטה את הרגל.
חברת יוניברסל מוטורס החלה לשווק בישראל את כלי הרכב שייצרה במקור דייהו תחת שם המותג "שברולט".
בשנת 2004 גדלו מכירות החברה בכ-50% והיא שיווקה כ-13 אלף כלי רכב.
בשנת 2005 החלה החברה לשווק את רכב השטח האמר בישראל.
החברה מכרה 50 כלי רכב תוך חודשיים מיום ההשקה.
אחר כך מכרה כמה עשרות כלי רכב מדי שנה עד הפסקת ייצורם בשנת 2009.
בשנת 2010 העברה ג'נרל מוטורס את הזיכיון לשיווק רכבי המותג "אופל" מיוניברסל מוטורס לקבוצת שלמה, לאחר שקבוצת יוניברסל מוטורס הזניחה את שיווק המותג בישראל והנהלת "אופל" החליטה לחפש יבואן אחר.
בשנת 2019 עבר שוב זיכיון היבוא מקבוצת "שלמה" לקבוצת לובינסקי, יבואנית פיז'ו סיטרואן.
לאחר שבאוגוסט 2017 נמכרה אופל לקבוצת פיז'ו-סיטרואן.
והתקבלה החלטה על העברת הזיכיון בישראל במסגרת תהליך ארגון מחדש של מערך השיווק הבין לאומי של הקבוצה הממוזגת.
בתחילת נובמבר 2016 השלימה משפחת עיני את רכישת מניות שותפתה בחברה, קרדן ישראל (46.1%), בתמורה לכ-398 מיליון שקל.
באפריל 2017 רכשה חברת המזרח גם את החזקתו של המנכ"ל לשעבר, אביהו בן-נון שעוד החזיק 3.9% מהמניות, זאת תמורת 31 מיליון שקל, מחיר ששיקף שווי של כ-800 מיליון שקל לחברה.
ביוני 2017, ביצע הנפקה ראשונה לציבור של איגרות חוב בבורסה לניירות ערך בתל אביב, בהיקף של יותר ממיליארד שקל, בדרך של הצעת רכש חליפין לאיגרות חוב של יו.טי.אס (חברת בת של הקבוצה).
בפברואר 2018, מכרה משפחת עיני 25% מיוניברסל מוטורס לחברת קומסקו שבבעלות איש העסקים חיים דנון.
בספטמבר 2018, רכש דנון עוד 25% מהחברה לפי שווי של כ-900 מיליון שקל.
בספטמבר 2025 הפכה החברה לחברה ציבורית, עם גיוס הון של 675 מיליון ש"ח לפי שווי (לאחר הכסף) של 3.375 מיליארד ש"ח.
באוקטובר 2025 רכשה החברה 65% מהבעלות בחברת "המאגר חלפים", העוסקת בעיקר במכירת חלפים משומשים לכלי רכב, ואת פעילות חברת "המאגר ליסינג", העוסקת במתן שירותי ליסינג תפעולי, תמורת כ-288 מיליון ש"ח.
ביולי 2011, מכרה קרדן ישראל למשפחת עיני 34% מ"דן רכב", חברת השכרת רכב וליסינג בעלת זיכיון "אוויס" בישראל ובאוקראינה.
ובסוף שנת 2012 הוחלט על מיזוג של פעילות "אויס ישראל" לתוך "יוניברסל מוטורס", במטרה לייעל את שתי החברות.
"דן רכב ותחבורה ד.ר.ת בע"מ" הוקמה במקור בשנת 1986 כחברה פרטית בשם "דן רנט א-קאר בע"מ" שהייתה בשליטת חברת "אמד פיתוח", חברה בבעלות עובדי וגמלאי קואופרטיב דן.
במאי 1993 ביצע "דן רכב" הנפקה ראשונה לציבור של מניות בבורסה לניירות ערך בתל אביב.
עד אמצע שנות ה-90 עסקה בעיקר בפעילות בענף השכרת
כלי רכב לזמן קצר בישראל ובמכירת שוברי השכרת כלי רכב לנוסעים מחוץ לישראל.
לקראת סוף שנות ה-90 הרחיבה החברה את פעילותה בתחום הליסינג התפעולי, תוך התבססות על תשתית החברה בתחום ההשכרה לזמן קצר.
מאז תחילת שנות ה-2000 הליסינג התפעולי היה תחום פעילותה המרכזי של החברה.
בשנת 2006 רכשה "קרדן ישראל" 50% מחברת "אמד פיתוח", בעלת השליטה ב"דן רכב" ואחר רכשה עוד מניות, לבסוף בתחילת 2011 רכשה את רוב מניות "דן רכב" ושינתה את שמה לחברת "קרדן רכב".
יוניברסל משאיות ישראל בע"מ (UTI) הוקמה בישראל בשנת 1994. החברה מפיצה ומשווקת את המשאיות והאוטובוסים של המותג ISUZU, את האוטובוס הבינעירוני החשמלי של המותג SUNWIN (חברת בת של היצרנית הסינית SAIC).
בנוסף להפצת משאיות ואוטובוסים חדשים, יוניברסל משאיות ישראל בע"מ מספקת שירות מכירת משאיות יד שנייה, ליסינג והשכרת משאיות.
יוניברסל מיוזיק LLC (ביפנית: ユニバーサル ミュージック合同会社), המכונה לעיתים קרובות רק יוניברסל מיוזיק יפן או UMJ היא חברת בת יפנית של יוניברסל מיוזיק גרופ שנוסדה ב-1990. זוהי חברת הבת הגדולה ביותר של חברה זרה ביפן בתחום הפצת מוזיקה.
החברה אחראית לשיווק והפצה ביפן של גרסאות יפניות שיצאו תחת יוניברסל.
בשנת 2021, המנכ"ל והנשיא של יוניברסל יפן, נאושי פוג'יקורה, נכלל ברשימת השחקנים העוצמתיים הבינלאומיים של בילבורד.
יוני (יהונתן) תדמור (נולד ב-1970) הוא עורך דין ישראלי.
החל מדצמבר 2020 מכהן כפרקליט מחוז תל אביב (מיסוי וכלכלה) בפרקליטות המדינה.
יהונתן תדמור נולד ב-1979. הוא הוא בעל תואר ראשון במשפטים מהמכללה למינהל, ותואר שני במשפטים מאוניברסיטת בר-אילן ובמינהל ציבורי מאוניברסיטת הרווארד.
בשנת 1997 החל לעבוד כמתמחה בפרקליטות מיסוי וכלכלה, ומאז נותר במחלקה.
שימש כממונה, מנהל במחלקה הכלכלית במחוז, ובין השנים 2016–2021 המשנה לפרקליטת המחוז, ליאת בן ארי.
נחשב כמקורב לעורכת הדין אלה רובינק, אשר שימשה כפרקליטת מיסוי וכלכלה.
החל משנת 2001 ניהל את תיק יעקב פוליצר והאחים ז'ק ומרדכי כהן, אשר הורשעו בהעלמת מס שהייתה הגדולה בישראל עד אז.
בשנת 2008 ניהל את תיק המהנדס אשר נחשד בהונאה במיליוני שקלים בחברת אל-אופ.
לצד עורכת הדין בן ארי, ניהל את תיק דודי אפל, אותו כינה "תמנון רב זרועות".
בשנת 2007 נטען כי תדמור שימש, לצד עורכת הדין שרון כהנא, כממונה מטעם פרקליטות מיסוי וכלכלה לסינון מועמדים חיצוניים לתפקידים במחלקה.
לצד ליאת בן ארי, שימש תדמור כראש צוות התביעה בפרשת הולילנד.
לאחר ההרשעה בבית המשפט המחוזי בתל אביב (אשר חלקה בוטל שנה לאחר מכן בבית המשפט העליון), זכה הצוות בראשותו בתעודת הצטיינות מטעם פרקליטות המדינה.
היה בין מובילי תיק 1270, אשר נסגר אף הוא.
מוביל את הטיפול בתיק 3000 ("פרשת הצוללות").
החל מספטמבר 2019, עם בחירת ליאת בן ארי למשנה לפרקליט המדינה לאכיפה כלכלית, הוביל סגנה תדמור בפועל את פרקליטות מחוז תל אביב מיסוי וכלכלה.
תדמור הוא בין מגישי כתב האישום בתיקי נתניהו.
פרקליט מחוז תל אביב (מיסוי וכלכלה)
בדצמבר 2020 נבחר תדמור לתפקיד פרקליט מחוז תל אביב (מיסוי וכלכלה), כמועמד היחיד שעמד בפני ועדת המרכז לתפקיד.
תדמור הוא תושב תל אביב, מתגורר עם בן זוגו אביעד אליה, עורך דין במחלקה הבינלאומית בפרקליטות המדינה, ואב לשניים.
ביולי 2017, לאחר שמחלקת הבג"צים בפרקליטות המדינה הודיעה לבג"ץ כי המדינה מתנגדת לאימוץ להורים בני אותו המין, פרסם תדמור מכתב שבו תקף את המחלקה, וכתב בו בין השאר: "הבית המקצועי שלנו הטביע בנו אות קין".
יוני קורן - קלוזנר (29 בספטמבר 1960 – 8 בינואר 2023) היה איש צבא, פרסומאי ויועץ פוליטי ישראלי.
במשך שנים רבות שימש ראש מטהו של אהוד ברק בתפקידים שונים.
נולד ברמת גן, בן למנוחה ויצחק קלוזנר בשם יון יוסף קלוזנר.
קרוי על שם דודו של אביו, פרופסור יוסף קלוזנר.
בעת שירותו בצה"ל הוסיף לשמו את השם המעוברת "קורן".
למד בתיכון קלעי בגבעתיים והיה מדריך, ראש שבט ומרכז שכבה בצופי רמת חן.
התגייס לצבא ושירת כקצין באמ"ן מחקר.
היה מבכירי ענף 40 שהפך מאוחר יותר לזירת הטרור של אמ"ן, תחת פיקודו של יגאל פרסלר.
בתקופתו בענף עסק בנושא הטרור מלבנון, והיה שותף למבצעים לגילוי אטבירוס, הפצצת מחנות אש"ף בחמאם שאט שבתוניס ומבצעים אחרים.
בשנת 1987 השתחרר מצה"ל בדרגת רב-סרן, סיים תואר ראשון במדע המדינה ותקשורת באוניברסיטת בר-אילן ועבד בענף הפרסום.
בשנת 1989 הוצע לו להיות ראש הלשכה של סגן הרמטכ"ל אלוף אהוד ברק, ולחזור לשירות קבע.
קורן חזר לצבא ושימש במשך שנתיים ראש לשכתו של ברק.
במהלך התקופה השתוללה האינתיפאדה הראשונה, פרצה מלחמת המפרץ וועידת מדריד יצאה לדרך.
הייתה זו הפעם הראשונה שקורן ניהל לשכה שפעלה באופן סדיר מול הדרג המדיני הבכיר.
לאחר תקופה זו ועם מינוי ברק לרמטכ"ל צה"ל, בחר לצאת לארצות הברית ולשמש כעוזרו של נספח צה"ל בוושינגטון, מפקד חיל הים לשעבר אברהם בן שושן.
בתקופה זו התחלפה צמרת מדינת ישראל, עם ניצחונו של רבין בבחירות 1992, וקורן עסק בין היתר בתיאום ביקורים מול גורמי הפנטגון השונים, בהם הרמטכ"ל האמריקאי, קולין פאוול.
בשנת 1993, לקראת החצי השני של הקדנציה של ברק כרמטכ"ל צה"ל, חזר לישראל, קודם לדרגת סגן אלוף ומונה לראש לשכת הרמטכ"ל.
בתפקידו כראש לשכת הרמטכ"ל ברק, ליווה אותו באירועים הסוערים שאירעו באותן שנים בישראל, בין היתר חתימת הסכמי אוסלו, חתימת הסכמי השלום עם ירדן, גלי הפיגועים ששטפו את המדינה, חטיפת החייל נחשון וקסמן, הפיגוע במערת המכפלה, תאונת המסוק בה נהרג אלוף פיקוד מרכז נחמיה תמרי, ועוד.
ראש מטה השר אהוד ברק
זמן קצר אחרי שחרורו של אהוד ברק מהצבא, השתחרר קורן מהצבא והצטרף לעסקים פרטיים.
עם הצטרפותו של ברק למפלגת העבודה ומינויו לשר הפנים, מונה לראש מטהו במשרד הפנים, תפקיד בו החזיק עד להרצחו של ראש הממשלה יצחק רבין ומינויו של ברק לשר החוץ בממשלתו של שמעון פרס.
לאחר בחירות 1996 והפסדו של שמעון פרס בבחירות, עזב את הפוליטיקה ונכנס לעולם הפרסום בו שימש כסמנכ"ל ומאוחר יותר כמנכ"ל חברת הפרסום טמיר כהן JWT.
בחירות 1999 נתניהו – ברק
בבחירות 1999 פנה אליו אהוד ברק, ראש האופוזיציה ומועמד מפלגת העבודה לראשות הממשלה וביקש ממנו להתמנות לראש מטהו האישי במטה הבחירות של מפלגת העבודה – ישראל אחת.
קורן נעתר וליווה את ברק באופן אישי וצמוד עד לניצחון בבחירות על ראש הממשלה נתניהו וכניסתו של ברק ללשכת ראש ממשלת ישראל.
עם כניסתו של ברק לתפקיד ראש הממשלה, חזר קורן לעולם הפרסום ומונה למנכ"ל משרד טמיר כהן.
ועידת קמפ דייוויד 2000 ובחירות 2001
בשנת 2000 פנה ברק לקורן וביקש ממנו לשמש כמרכז התקשורת מחוץ לקמפ דייוויד בזמן הוועידה שנערכה בשיתוף ראש הרשות הפלסטינית יאסר ערפאת ונשיא ארצות הברית ביל קלינטון.
קורן ניהל את מטה ההסברה מוושינגטון די.סי.
ומניו יורק, בעזרת השר מיכאל מלכיאור, מזכיר הממשלה יצחק הרצוג ובכירים אחרים.
עם כישלון הוועידה והחזרה לישראל, ביקש ברק מקורן לעמוד שוב בראש מטה הבחירות האישיות שיצאו זמן קצר לאחר מכן לדרך, נגד ראש האופוזיציה אריאל שרון.
עם ההפסד הצפוי בבחירות 2001 לשרון, פרש ברק מהחיים הפוליטיים וקורן חזר לעולם הפרסום והייעוץ הבינלאומי.
ב-2003 ביקש שר הביטחון בנימין פואד בן אליעזר מקורן לשמש כראש מטהו.
קורן שימש בתפקיד עד להתפטרותם של שרי העבודה מממשלת שרון הראשונה ולאחר מכן שב לעולם העסקים.
ראש מטה שר הביטחון ברק
בשנת 2009 מונה לראש מטה שר הביטחון אהוד ברק, שחזר לשמש בתפקיד בשנת 2007. בתפקיד זה נחשב במשך ארבע שנים לאיש החזק במשרד הביטחון לאחר אהוד ברק ונשא בסמכויות רבות, בהן ניהול הקשר של לשכת ברק מול גורמי הממשל האמריקאים.
בין היתר השתתף קורן במגעים למימון סוללות כיפת ברזל, מגעים שבסופם קיבלה ישראל כ-800 מיליון שקל מממשל אובמה למטרה זו ובהמשך סכומים נוספים לרכישת עוד מספר סוללות.
זמן קצר לאחר כניסתו לתפקיד, התפוצצה פרשת הרפז.
לטענת קורן פרשת הרפז הייתה למעשה פרשת גבי אשכנזי, ובסיסה היה ניסיון של לשכת הרמטכ"ל, דרך הרפז, עוזר הרמטכ"ל ארז וינר והרמטכ"ל עצמו, להצר את צעדיו של שר הביטחון ברק ולחבל בתפקידו.
קורן סיפר כי בתקופה זו חי תחת מעקבים, ציתותים, האשמות בדויות ושורה של מעשים שנעשו לכאורה נגדו ונגד שר הביטחון ברק.
בתקופה זו חלה במחלת הסרטן.
בספר הבור, שנכתב על ידי העיתונאים דן מרגלית וד"ר רונן ברגמן, מתוארים אירועים התואמים לגרסתו של קורן.
מבקר המדינה ומשטרת ישראל קבעו כי הפרשה נולדה בלשכתו של אשכנזי ועוזריו והמליצה להעמידם לדין.
בשנת 2019 אמר קורן בראיון לינון מגל וענת דוידוב כי: "גבי אשכנזי עשה דברים שהם בניגוד לחוק, ופעל באופן אישי כדי לפגוע בשר הביטחון ובי".
הוא אף טען כי חלה בעקבות מה שעבר בתקופת הפרשה.
בראיון לידיעות אחרונות ב-2019 חזר על טענות אלה, ואף אמר על אשכנזי: "לא נקי כפיים, לא ראוי ולא יכול לכהן בשום תפקיד".
לאחר פרישתו של ברק מהחיים הפוליטיים, חזר קורן לעולם העסקים.
הוא שימש כיועץ אסטרטגי לגורמים בינלאומיים, עסק בעסקי סייבר וייעץ לגורמים מקומיים.
קורן היה נשוי למרתה ואב לליאת, לצחי ולטל.
התגורר ברעננה מאמצע שנות ה-80.
בן דודו (מדרגה שנייה) של הסופר עמוס עוז.
נפטר לאחר מאבק במחלת הסרטן ב-8 בינואר 2023.
יואן "יוני" סטויאנוב (בבולגרית: Йоан "Йони" Стоянов; נולד ב-22 במאי 2001) הוא כדורגלן ישראלי המשחק בעמדות המגן ימני והקשר בהפועל באר שבע ובנבחרת בולגריה.
סטויאנוב החל את דרכו בהפועל הרצליה בבוגרים, ולו הופעה אחת במדיה בליגה א' ב-2020. ב-27 בדצמבר 2020 עבר להפועל כפר סבא מליגת העל, ולאחר תום חצי העונה שנותרה, ירד עמה לעונה שלמה בליגה הלאומית (2021/2022).
ב-21 ביוני 2022 חתם לארבע עונות בהפועל באר שבע מליגת העל, תמורת 650 אלף שקל ששולמו לקבוצתו הקודמת הפועל כפר סבא, על ההעברה.
ב-31 באוגוסט 2022 ערך את הופעת הבכורה שלו בהפועל באר שבע, במחזור הראשון של ליגת העל מול מ.ס.
אשדוד, בהפסדה הביתי של הפועל באר שבע 1–2.
ב-21 בספטמבר 2022 הושאל מהמחזור השני ועד לתום העונה לסקציה נס ציונה מליגת העל.
ב-2 באוקטובר 2022 ערך את הופעות הבכורה שלו בסקציה נס ציונה, במסגרת המחזור ה-6 לעונת 2022/2023 בליגת העל בכדורגל, בהפסד 0–2 לבני סכנין.
ב-5 בנובמבר 2022 כבש את שער הבכורה שלו בליגת העל ובמדי סקציה נס ציונה, בתיקו 1–1 מול מכבי תל אביב, במסגרת המחזור האחד-עשר.
ב-1 ביולי 2023 שב מן ההשאלה לפועל באר שבע, לאחר שסקציה נס ציונה נשרה לליגה הלאומית בתום העונה הקודמת.
באפריל 2025, במהלך משחק מול מכבי חיפה, נפצע סטויאנוב בברכו.
בדיקת MRI שנערכה לו העלתה כי הוא סובל מקרע ברצועה הצולבת הקדמית ופגיעה במניסקוס.
בעקבות כך סיים את העונה ועבר ב-מאי 2025 ניתוח לשחזור הרצועה הצולבת וטיפול בפגיעת המניסקוס בבית החולים אסף הרופא, בהובלת ד"ר לינדנר.
תקופת ההיעדרות הצפויה מהמשחקים הוארכה בין שישה לשמונה חודשים, בהתאם לקצב ההחלמה והשיקום.
ב-2 בנובמבר 2021 זומן סטויאנוב לראשונה לנבחרת הצעירה של בולגריה עד גיל 21, לקראת משחקי מוקדמות היורו לנבחרות צעירות עד גיל 21 לשנת 2023, מול הולנד הצעירה ומול מולדובה הצעירה.
ב-2021 סטויאנוב ערך את הופעת הבכורה שלו בנבחרת בולגריה עד גיל 21 במשחקה מול הנבחרת ההולנדית עד גיל 21. לזכותו שש הופעות במדי הנבחרת הבולגרית הצעירה.
ב-23 בספטמבר 2022 ערך את הופעת הבכורה שלו בנבחרת בולגריה הבוגרת כשנכנס כמחליף בדקה ה-60 מול גיברלטר, במסגרת דרג ג' (מתוך ארבעה דרגים) בליגת האומות של אופ"א 2022/2023.
יואן סטויאנוב נולד בפלובדיב שבבולגריה ליוליה וסטויאן סטויאנוב.
הוא עלה לישראל בגיל שנתיים עם אמו והוריה, וגדל בתל אביב.
אביו הצטרף למשפחה לאחר כמה שנים.
בגיל שש הוריו התגרשו ואביו חזר לבולגריה.
בנובמבר 2023 התארס לבת זוגו נועה בכר.
סטויאנוב מתמודד עם מחלת הסוכרת.
תגלית העונה של ליגת העל מטעם אתר ONE וארגון שחקניות ושחקני הכדורגל בישראל: 2022/2023
ג'ונת'ן אברם "יוני" וולף (נולד ב-30 באפריל 1979) הוא מוזיקאי היפ הופ אלטרנטיבי ואינדי רוק וממקימי חברת התקליטים "אנטיקון".
בשנים 1997–2004 וולף פרסם מוזיקה תחת שם הבמה Why?.
ב-2004 הוא העביר את השם הנ"ל ללהקה החדשה שהקים.
מנקודה זו ואילך הוא נודע כיוני וולף בעבודת הסולו שלו.
ב-2004, וולף היה חבר בהרכבים רבים אחרים, כולל צמד האינדי רוק Hymie's Basement, הרכב ההיפ הופ הנסיוני Clouddead וצמד ההיפ הופ האלטרנטיבי Reaching Quiet.
וולף נולד בעיר סינסינטי אשר במדינת אוהיו, להורים יהודים משיחיים.
טרם שנתו הראשונה בבית הספר התיכון החל וולף בהתנסויות מוזיקליות עם טייפ ארבעה ערוצים ישן, ובהמשך גם התנסה בראפ, בתיפוף ובכתיבת שירה.
ב-1997 פגש וולף את הראפר Doseone שאיתו הקים הרכב אלתור בשם Apogge.
שיתוף הפעולה בין השניים המשיך לאורך שנים רבות.
ב-1998 שחררו השניים אלבום תחת השם Greenthink.
ב-1999 הם שחררו אלבום נוסף.
לאחר מכן שינו את שם ההרכב לClouddead, וצירפו אליו את המפיק Odd Nosdam.
באותה השנה שחרר וולף את אלבום הסולו הראשון שלו תחת השם Why?, שכותרתו Part Time People Cage...
בשנת 2000 שחררו Clouddead מספר סינגלים שב-2001 אוחדו ופורסמו כאלבום הבכורה של ההרכב.
לאחר פרסום אלבומו Oaklandazulasylum ב-2003, קיבץ וולף סביבו מספר נגנים, ובניהם אחיו ג'וזיה, לצורך הקמת להקה חדשה.
הוחלט שהשם Why?, שעד אותה נקודה שימש את וולף כשם במה, יהיה מעתה שמה של הלהקה.
שחררו את אלבום הבכורה שלהם,Elephant Eyelash.
האלבום סטה במובהק מסגנונו של וולף כאומן סולו.
הלהקה פרסמה אלבום שני בשם Alopecia ב-2008 וב-2009 אלבום נוסף שנקרא Eskimo Snow.
ב-2012 הם שחררו את אלבומם הרביעי שנקרא Mumps, Etc.
וולף מרבה לשתף פעולה עם הראפר דייוויד כהן, הידוע בכינויו סרנגטי.
וולף הפיק שניים מאלבומיו של כהן.
ב-2016 הוציאו וולף וכהן אלבום משותף שנקרא Testarossa.
אלבום חמישי ששמו Moh Lkean וב-2019 אלבום נוסף: AOKOHIO.
וולף מקליט ומפרסם פודקאסט, ששמו The Wandering Wolf.
יוניברסל מוטאון רקורדס הייתה חברת תקליטים אמריקאית שפעלה כחטיבה של יוניברסל מוטאון ריפבליק גרופ .
זה היה הגלגול העכשווי של הלייבל האגדי מוטאון רקורדס, והחצי ה"אורבני" של יוניברסל מיוזיק גרופ, אם כי היו גם כמה אמני רוק בלייבל (יחד עם התת-לייבלים שלו).
בשנת 2005, מוטאון רקורדס מוזגה עם האמנים האורבניים ביוניברסל רקורדס כדי ליצור את יוניברסל מוטאון רקורדס, בראשות המנכ"לית לשעבר של אלקטרה רקורדס סילביה רון, והושמה תחת חטיבת הגג החדשה שנוצרה ביוניברסל מוטאון ריפבליק גרופ.
מוטאון רקורדס החלה לחגוג 50 שנה להיווסדה (12 בינואר 2009) בסוף 2008. החגיגה כללה את צאתו של מארז The Complete No.
1 הכולל את להיטי המקום הראשון של מוטאון ממצעדי הפופ, R&B והדיסקו של בילבורד, הוצאות מחודשות של התקופה הקלאסית של אלבומי מוטאון בתקליטור ואירועים מתוכננים נוספים, שיצאו בשיתוף עם חטיבת הקטלוגים של יוניברסל מיוזיק גרופ.
בשנת 2011, בוצעו שינויים ביוניברסל מוטאון ריפבליק גרופ, ומוטאון רקורדס הופרדה מיוניברסל מוטאון רקורדס וחברת הגג והתמזגה לתוך איילנד דאף ג'אם מיוזיק גרופ, מה שהפך את יוניברסל ריפבליק רקורדס (כעת מקוצר לריפבליק רקורדס החל מסוף 2012) לחברה עצמאית והשבית את יוניברסל מוטאון ריפבליק גרופ.
יוני שרון (נולד ב-7 בנובמבר 1986) הוא מוזיקאי, שחקן וקומיקאי ישראלי.
יוני שרון נולד ב־1986 בבית אל, בנו של הרב זאב שרון ונכדו של אליעזר סודיט.
למד בישיבת חברותא במגמת מוזיקה.
שרון מנגן על מגוון כלי הקשה מרחבי המזרח התיכון: דרבוקה פקיסטנית, ריק, דף, דג'מבה, תופי בונגו, תופי קונגה, פריים, דאולה, בנדיר, קחון ועוד.
שרון למד דף, דרבוקה וריק אצל זוהר פרסקו, למד בוראן וכפות אצל אייב דורון, ולמד מוזיקה אצל יאיר דלאל ופרץ אליהו.
עבר השתלמויות מוזיקליות בתחום המוזיקה הערבית והפרסית.
שרון ניגן והופיע בהרכבים שונים, בהם: "בית אבא", "עטרוש",, "טרה רוסה", "בעלמא", אנסמבל "שיר אדמה",, אנסמבל "רומבלדי", אנסמבל "ואני תפילה", "סוסטה סיס", "אתניק מוד", אנסמבל היונה, אנסמבל מוצירי, "ניגון ירושלמי", "הלב והמעיין", אנסמבל האחים נטף, "Sesler Band" ועוד.
ניגן לצד ארז לב ארי, מיקי גבריאלוב, סיני תור, מארק אליהו, יצחק מאיר, מיכה ביטון, ניצן חן רזאל, דוד דאור, שם טוב לוי, מיקה קרני, גולן אזולאי, קרולינה, ועוד.
השתתף במופע "נוגע במה שאינו" שניהל אמנותית, שיחק ושר ברוך ברנר, במופע "אשורר שירה - היפים בפיוטי ישראל" שנערך בכנס "לשון ראשון" - כנס השפה העברית בראשון לציון, במופע "תמיד" של רעות שחר, במופע "שירת הים התיכון", במופע "שירת הקנים" של צחי ונטורה ועוד.
ב-2010 ניגן לצד משה שלו בהצגה "שברי לוחות" שעיבד וביים גלעד אלפסי (ע"פ סיפור מאת הרב חיים סבתו) בתיאטרון תאיר.
ניגן לצד אילן קינן בכלי הקשה בסרט האנימציה "תיהמת" שביים משה בנברם במסגרת פרויקט גמר במוסררה בית הספר הרב תחומי לאמנות וחברה ע"ש נגר.
השתתף בפרויקט של קרן אן בהקלטת פסקול לסרט צרפתי.
ב-2016 שיחק בפרק הרביעי של סדרת האינטרנט "מעבר לקווים" שכתבו אדם צחי וגדי וייסברט וביים נועם קידר.
שרון לימד תופים וכלי הקשה במרכז "פעימות" ובאופן פרטי, והנחה סדנאות תופים וקצב ברחבי ישראל.
שרון למד ערבית משיחות עם פועלים פלסטינים ומקריאה.
במהלך תקופת הקורונה הוא הפך לכוכב רשת, כאשר יצר דמות בשם "אבו טבלה", המתנחל הערבי הראשון.
לדבריו, הדמות היא "דחקה שיצאה משליטה".
שרון מדמה את הדמות לדמויות קומיות כמו ג'וחא והרשלה.
נכון לשנת 2023, לסרטוני היוטיוב של אבו טבלה יש מעל 21 מיליון צפיות בשנה.
בשנת 2024 זכה אבו טבלה במקום השני בתחרות סטנדאפיסט השנה של מאקו.
בתחרות השתתפו מעל 100 סטנדאפיסטים וסטנדאפיסטיות ישראלים.
נשוי ואב לשישה, מתגורר בכפר אלדד.
יוניברסל אייר היא חברה לטיסות שכר מלטזית שבסיסה בנמל התעופה הבין-לאומי מלטה.
החברה מפעילה טיסות שכר באגן הים התיכון.
החברה מפעילה בנוסף קו טיסות פרטיות, טיסות מטען והטסות רפואיות.
היא החלה לבצע טיסות החל משנת 2022, ופועלת מנמל התעופה הבין-לאומי מלטה, אשר מהווה נמל הבית של החברה.
נכון לפברואר 2023 היא מחזיקה בצי של שלושה מטוסי DHC-8-100 בגיל ממוצע של 30.3 שנים.
בנוסף מחזיקה החברה בצי מטוס מסוג לירג'ט 45.
המטוסים אשר נמצאים בצי החברה נכון ל-2023:
יוניברסיטי קולג' , הידוע בכינוי "Univ" הוא אחד הקולג'ים המנהליים של אוניברסיטת אוקספורד באנגליה.
טוען לתואר הקולג' הוותיק ביותר של האוניברסיטה, מאחר שנוסד בשנת 1249 על ידי ויליאם מדורהאם.
נכון לשנת 2018, מוערך ההקדש הכספי של הקולג' בכ-132.7 מיליון ליש"ט.
הוא הוריש כסף לתמיכה בעשרה או שנים עשר תלמידי תאולוגיה, ונכס שנודע בשם Aula Universitatis (אולם האוניברסיטה) שנקנה ב-1253. תאריך מאוחר זה עדיין מאפשר את הטענה ש-Univ היא הוותיקה ביותר מבין מכללות אוקספורד, אם כי על התואר מתחרים בייליול קולג' ומרטון קולג' .
האוניברסיטה הייתה פתוחה רק לעמיתים שלמדו תאולוגיה עד המאה ה-16.
כמו רבים מהקולג'ים של אוקספורד, יוניברסיטי קולג' החל בחינוך מעורב מגדרית רק ב-1979, לאחר שעד אז היה מוסד לגברים בלבד.
הכניסה הראשית נמצאת בהיי סטריט והשטח שלה תחום על ידי רחוב מרטון ומאגפיי ליין.
הקולג' נחצה על ידי "סמטת לוג'יק" (Logic Lane) שבבעלות הקולג' ועוברת במרכז.
בצד המערבי של הקולג' נמצאים הספרייה, האולם, הקפלה ושני המרובעים המאכלסים מגורים לסטודנטים ואת משרדי הקולג'.
בצד המזרחי של המכללה נמצאים מגורי סטודנטים בחדרים מעל חנויות היי סטריט, ברחוב מרטון או בבניין גודהארט הנפרד.
בבניין שנבנה במיוחד בקולג', אנדרטת שלי, עומד פסל מאת אדוארד אונסלאו פורד של המשורר פרסי ביש שלי - חבר לשעבר בקולג', שסולק לאחר כתיבת "הצורך באתאיזם" (1811), יחד עם חברו תומאס ג'פרסון הוג.
שלי מוצג בפסל שכוב, מת על חוף הים האיטלקי.
פוליטיקאים משפיעים רבים קשורים לקולג', כולל הרפורמטור החברתי ויליאם בוורידג', שהיה מאסטר בקולג', ושני ראשי ממשלות בריטניה: קלמנט אטלי והרולד וילסון.
כמו כן למדו בקולג' נשיא ארצות הברית ביל קלינטון (על אף שלא סיים) וראש ממשלת אוסטרליה, בוב הוק.
ראשי מדינות וממשלות נוספים שלמדו ביוניברסיטי קולג' כוללים את אדגר וייטהד (ראש ממשלת רודזיה), קופי אברפה בוסיה (ראש ממשלת גאנה) ופסטוס מוגאה (נשיא בוטסואנה).
חתן פרס נובל לשלום רוברט ססיל למד משפטים בקולג', ושופט בית המשפט העליון של ארצות הברית, ניל גורסוץ' קיבל בו תואר DPhil במשפטים.
בתחום האמנויות, אנשים הקשורים למכללה כוללים את המשורר פרסי ביש שלי, שסולק ממנה בשל כתיבת "הצורך באתאיזם", הסופר והמשורר אנדרו מושן ; מחבר ספרי נרניה ק.ס.
לואיס, וזוכה פרס נובל לספרות וידיאדר סורג'פרסאד נייפול.
אחד המתרגמים של תרגום המלך ג'יימס, ג'ורג' אבוט, היה מאסטר של הקולג'.
השחקנים מייקל יורק ו-וורן מיטשל למדו בקולג'.
יוני חכימי (נולד ב-28 בדצמבר 1959) הוא ראש המועצה המקומית פרדס חנה-כרכור.
נולד וגדל בשכונת רמז בפרדס חנה-כרכור.
למד בבית הספר היסודי "מרחבים" בפרדס חנה.
בתיכון למד בבית הספר הטכני של חיל האוויר.
ב-1977 התגייס לצה"ל ושירת ברמת דוד כטכנאי מטוסים, ובמהלך שירותו הצבאי נפצע בעינו.
לאחר סיום לימודיו, פנה בחזרה לחינוך ולימד בני נוער מקצועות טכנולוגיים בבית הספר התיכון.
ניהל להקות מחול ומופעי תרבות בפרדס חנה-כרכור.
בשנת 1995 הקים עם רעייתו את חברת ההלבשה "בנוגע לגוף" שבהמשך הצטמצמה לחנות אחת במרכז המושבה אותה השניים מנהלים ביחד, בנוסף לניהול חברת "החצר" לשירותים לוגיסטיים.
הוא עוסק גם בתחום הייבוא, אחסנה והפצה.
ב-2018 התמודד לראשונה למועצת פרדס חנה כרכור מטעם רשימת "מושבה אחת" ונבחר כאשר קיבל מנדט אחד.
במהלך חמש השנים הבאות היה חבר מועצה באופוזיציה.
בבחירות לרשויות המקומיות בישראל שנערכו בפברואר 2024, חבר אליו אייל כגן לרשימה משותפת בשם "האיחוד", כאשר חכימי הוא המועמד לראשות המועצה.
הרשימה נתמכה בידי מפלגת "תקווה חדשה".
רשימתו זכתה בבחירות לארבעה מושבים.
בסיבוב הבחירות הראשון הגיע חכימי לשוויון באחוזי ההצבעה לטובתו מול ראש המועצה המכהנת הגר פרי יגור של 29.1% מהקולות, ועלה לסיבוב שני מולה, בו ניצח עם 60.7% מהקולות.
חכימי בעל תואר הנדסאי מכונות ממכללת מנשה.
חכימי נשוי לחלי ואב לארבעה.